b'\n_START_ARTICLE_\nDemir Kapija\n_START_SECTION_\nPovijest\n_START_PARAGRAPH_\nU okolici Demir Kapije postojalo je naselje ve\xc4\x87 za anti\xc4\x8dkih vremena, pod gr\xc4\x8dkim imenom: Stenae ( klisura). Danas na tom mjestu postoji arheolo\xc5\xa1ko nalazi\xc5\xa1te utvrda Prosek._NEWLINE_Za rimskih vremena naselje Stenae izraslo je u grad, smje\xc5\xa1ten u ravnici na u\xc5\xa1\xc4\x87u rije\xc4\x8dice Bo\xc5\xa1ave u Vardar, neposredno prije klisure Prosek. Grad je bio prosperitetan jer su se u njegovoj blizini nalazili rudnici \xc5\xbeeljeza i bakra._NEWLINE_Za kasne antike stanovnici Stenae napustili su svoj grad, koji je gospodarski _NEWLINE_potpuno zamro i preselili se na novu lokaciju, na Markov Grad, visok kameni brijeg _NEWLINE_koji dominira ulazom u klisuru Prosek. Tu je izgra\xc4\x91ena utvrda velikog vojnog zna\xc4\x8denja, koja je trebala sprije\xc4\x8davati barbarske prodore u Egejsku Makedoniju._NEWLINE_Pred kraj XII stolje\xc4\x87a Bizant je toliko oslabio da je to iskoristio strumi\xc4\x8dki vlastelin Dobromir Hrs te je priklju\xc4\x8dio utvrdu Prosek svom posjedu (oko 1186.\xc2\xa0?). 1201. godine Bizant je povratio vlast nad utvrdom Prosek, godinu kasnije utvrdom su ovladali Bugari. _NEWLINE_U 1207. godine Prosekom vlada sevastokrator Strez, koji se odmetnuo od bugarske  vlasti, na taj na\xc4\x8din je Prosek bio prijestolnica velike kne\xc5\xbeevine koja je obuhva\xc4\x87ala cijelo Povardarje i Pelagoniju. Po Strezovoj smti (\xd0\xbeko 1215.) Prosek pada u ruke Latinskog carstva, pa pod Epirsku Despotovinu  ( 1216.), zatim njime vlada Bizant i Srpsko carstvo. _NEWLINE_Turci su Prosek zauzeli najvjerojatnije oko 1385.  godine. _NEWLINE_Utvrda je izgubila zna\xc4\x8daj, a stanovnici se raselili. Umjesto toga u neposrednoj okolici _NEWLINE_Proseka u XVI st. imamo prvi pisani trag o selu Demir Kapija._NEWLINE_Biv\xc5\xa1i jugoslavenski kralj Aleksandar Karadjordjevi\xc4\x87 posjedovao je veliko poljoprivredno gospodarstvo sa vinarijom od  150.000 litara  i ljetnikovac Kraljica Marija u Demir Kapiji._NEWLINE_Za potrebe imanja 1928. godine otkupljeno je zemlji\xc5\xa1te od 2700 hektara od tada\xc5\xa1njih turskih veleposjednika Usni-bega i Mehmed bega. _NEWLINE_Jedan kilometar jugozapadno od gospodarstva izgra\xc4\x91ena je moderna ergela za uzgoj lipicanaca (demontirana je za Drugog svjetskog rata 1943. kad su konji preba\xc4\x8deni u ergelu Hostoun u \xc4\x8ce\xc5\xa1ku)._NEWLINE_Prvi upravitelj kraljevog imanja bio je Milo\xc5\xa1 Leovac iz Beograda._NEWLINE_1947. godine posjed je nacionaliziran i predan na upravljanje Poljoprivrednoj zadruzi Demir Kapija. Do 1995. posjed je bio pod upravom tada\xc5\xa1njeg poduze\xc4\x87a VV Povardarje, a nakon ste\xc4\x8daja 2002. godine  posjed  je kupilo poduze\xc4\x87e Agrolin (obitelj Elenov)._NEWLINE_Demir Kapija se po\xc4\x8dela br\xc5\xbee razvijati nakon izgradnje tada\xc5\xa1nje autoceste Bratstva i jedinstva 1970-ih, dana\xc5\xa1njeg europskog cestovnog pravca E75, pored grada.\n_START_SECTION_\nZemljopisne odlike\n_START_PARAGRAPH_\nRijeka Vardar je upravo kod Demir  Kapije napravila sebi prolaz prema svom uviru _NEWLINE_u more u visokim kamenim stijenama ( do 220 m) - klisuru od 10 km koja po\xc4\x8dinje od Demir Kapije i zavr\xc5\xa1ava kod mjesta Udovo. Naju\xc5\xbei dio klisure je na njenom sjevernom dijelu kod mjesta Prosek._NEWLINE_Nakon izlaska iz klisure Demir Kapija (\xc5\xbdeljezna vrata), Vardar ulazi se u ravni\xc4\x8darski kraj Solunske nizine._NEWLINE_U kamenim stijenama Demir Kapije nalazi se pe\xc4\x87ina  Bela Voda sa svojom impresivnom du\xc5\xbeinom od  955 m. Danas su kamene stijene Demir Kapije postale atraktivne slobodnim penja\xc4\x8dima._NEWLINE_Demir Kapija je poznata po izuzetno visokim ljetnim temperaturama, rekordna temperatura od 45,7 C zabilje\xc5\xbeena je  [[24. srpnja [[2007. godine.\n_START_SECTION_\nGospodarstvo\n_START_PARAGRAPH_\nDemir kapija je sredi\xc5\xa1te poljoprivrednog kraja, u kojem je  osobio razvijeno vinogradarstvo._NEWLINE_Tako u  Demir Kapiji danas rade dvije vinarije; Agropin (biv\xc5\xa1i podrum kralja Aleksandra)_NEWLINE_i vinarija  Popova Kula, koja je podru\xc5\xbenica Vinske  ku\xc4\x87e Inteko d.o.o. Demir Kapija ima i mlin Dekamel, te farmu peradi Salmak._NEWLINE_U Demir Kapiji djeluje najve\xc4\x87a psihijatrijska bolnica u Makedoniji  - Specijalen Zavod.'